OpenLLM-France/wikimedia huggingface dataset:
# Rock Springs (Wisconsin)

Rock Springs és una població dels Estats Units a l'estat de Wisconsin. Segons el cens del 2000 tenia 425 habitants.

## Demografia

Segons el cens del 2000, Rock Springs tenia 425 habitants, 156 habitatges, i 117 famílies. La densitat de població era de 121,6 habitants per km².
Dels 156 habitatges en un 38,5% hi vivien nens de menys de 18 anys, en un 62,2% hi vivien parelles casades, en un 4,5% dones solteres, i en un 25% no eren unitats familiars. En el 20,5% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,14.
Per edats la població es repartia de la següent manera: un 26,1% tenia menys de 18 anys, un 9,2% entre 18 i 24, un 30,8% entre 25 i 44, un 20,5% de 45 a 60 i un 13,4% 65 anys o més.
L'edat mediana era de 36 anys. Per cada 100 dones de 18 o més anys hi havia 97,5 homes.
La renda mediana per habitatge era de 41.500 $ i la renda mediana per família de 51.071 $. Els homes tenien una renda mediana de 31.932 $ mentre que les dones 21.125 $. La renda per capita de la població era de 17.689 $. Aproximadament el 6% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rock Springs» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Rock Springs». American Fact Finder. Oficina del Cens dels Estats Units, 12-01-2010.
# La Prada

* Per a altres significats, vegeu «Prada».
La Prada (en francès Laprade) és un municipi de França de la regió d'Occitània, al departament de l'Aude.
# Ricardo Leoncio Elías Arias

Ricardo Leoncio Elías Arias (* Pisco, 12 de setembre de 1874 - † Lima, 20 de març de 1951) advocat, magistrat i polític peruà, que va ocupar breument la Presidència del Perú de l'1 al 5 de març de 1931, com a president d'una Junta de Govern Transitòria. Va ser també president de la Cort Suprema del Perú (1931-1932).
# Robert MacBryde

Robert MacBryde (Maybole, 1913 - Dublín, 1966) va ser un pintor i escenògraf escocès.
MacBryde va treballar en una fàbrica durant cinc anys després de sortir de l'escola. Va estudiar art a l'Escola d'Art de Glasgow de 1932 a 1937. Allà va conèixer Robert Colquhoun amb qui va establir una col·laboració professional i una relació homosexual que va durar tota la vida; la parella es coneixia com "els dos Roberts". MacBryde va estudiar i va viatjar per França i Itàlia, ajudat amb beques, i va tornar a Londres el 1939. Va compartir espai d'estudi amb Colquhoun, i la parella va compartir una casa amb John Minton i, a partir de 1943, amb Jankel Adler. MacBryde va realitzar la seva primera exposició individual a la Galeria Lefevre el 1943.
Sota la influència de Graham Sutherland i John Piper, MacBryde es va convertir en un conegut pintor de l'escola d'art modernista pels seus estudis cubistes de colors brillants. El seu treball més tard es va convertir en una gamma més fosca i expressionista de natures mortes i paisatges. En col·laboració amb Colquhoun, va crear diverses escenografies durant i després de la Segona Guerra Mundial. Per exemple, per a Macbeth de Gielgud, El Rei Lear a Stratford i el ballet escocès de Massine Donald of the Burthens, produïdes pel Sadler's Wells Ballet al Covent Garden el 1951. Durant la dècada de 1950 tant MacBryde com Colquhoun van abandonar les arts escèniques i tots dos es van convertir en grans bevedors, un fet que va fer impossible qualsevol intent de feina seriosa. Atès que cap d'ells tenia mitjans privats, a vegades es van quedar a prop de la misèria.
Colquhoun va morir sobtadament el 1962. Poc després, MacBryde va traslladar a Irlanda, i durant un temps va compartir una casa amb Patrick Kavanagh, que havia conegut Londres. No obstant això, ell encara continuava bevent molt i sembla que no va fer cap esforç seriós per pintar de nou.
Robert MacBryde va morir el 1966 a Dublín com a conseqüència d'un accident al carrer. Anthony Cronin, un amic de MacBryde i Colquhoun, els va descriure amb afecte i respecte en les seves memòries Dead as Doornails. El mateix va fer el pintor, dramaturg i poeta anglès Arthur Berry en la seva autobiografia A Three And Sevenpence Half Penny Man.

## Referències

* ↑ Devine, Rachel «Openly homosexual when it was still illegal to be so and gay people were actively persecuted, they made little attempt to disguise their relationship.». Sunday Times [Londres], 07-03-2010 [Consulta: 7 març 2010]. Arxivat 15 de juny 2011 a Wayback Machine.

## Bibliografia

* Bristow, Roger (2009). The Last Bohemians: The Two Roberts - Colquhoun and MacBryde. Bristol: Sansom & Co. ISBN 1906593191.
* Biography at the Tate Gallery
* Robert MacBryde on the Gazeteer for Scotland
* An Anthology from X (Oxford University Press 1988). X (magazine) ran from 1959–1962. Edited by the poet David Wright & the painter Patrick Swift. Apart from contributions from MacBryde X also included painters such as Bacon, Giacometti, Freud, Auerbach, Bomberg, Kokoschka, et al., and writers such as W.H. Auden, Samuel Beckett, et al.
# Richnava

Richnava és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1246.
# Richmond Hill (Geòrgia)

Richmond Hill és una població dels Estats Units a l'estat de Geòrgia. Segons el cens del 2000 tenia 6.959 habitants.

## Demografia

Segons el cens del 2000, Richmond Hill tenia 6.959 habitants, 2.433 habitatges, i 1.883 famílies. La densitat de població era de 265,0 habitants/km².
Dels 2.433 habitatges en un 51% hi vivien nens de menys de 18 anys, en un 58,7% hi vivien parelles casades, en un 14,7% dones solteres, i en un 22,6% no eren unitats familiars. En el 19,2% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,24.
Per edats la població es repartia de la següent manera: un 34% tenia menys de 18 anys, un 8,9% entre 18 i 24, un 36,1% entre 25 i 44, un 14,2% de 45 a 60 i un 6,8% 65 anys o més.
L'edat mediana era de 29 anys. Per cada 100 dones de 18 o més anys hi havia 85,5 homes.
La renda mediana per habitatge era de 47.061 $ i la renda mediana per família de 54.457 $. Els homes tenien una renda mediana de 36.823 $ mentre que les dones 25.810 $. La renda per capita de la població era de 18.891 $. Entorn del 9,8% de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Richmond Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Richmond Hill». American Fact Finder. Oficina del Cens dels Estats Units, 12-01-2010.
# La Vileta (Sant Hilari Sacalm)

La Vileta és una masia de Sant Hilari Sacalm (Selva) inclosa a l'Inventari del Patrimoni Arquitectònic de Catalunya.

## Descripció

Masia aïllada situada als afores del nucli urbà de Sant Hilari Sacalm, on s'hi arriba prenent l'antiga carretera de Vic, i agafant un trencall a la dreta que porta fins a "La Casota". Des d'aquí cal seguir a la dreta direcció Vallclara, i al quilòmtere 4 a l'esquerra hi ha la Vileta.
L'edifici consta de planta baixa i pis, i està cobert per una teulada a doble vessant desaiguada als laterals (els vessants són molt pronunciats), amb el ràfec amb les encavallades visibles. La masia presenta una forma asimètrica, ja que va sofrir ampliacions.
A la façana principal, a la planta baixa, hi ha la porta d'entrada amb una llinda de fusta. Al costat dret, una finestra rectangular. Al costat, dues obertures petites a manera de respirall. Al pis, una finestra amb brancals, llinda i ampit de pedra, just sobre la porta d'entrada. Al costat, una gran galeria amb barana de fusta, i al costat d'aquesta una petita obertura a manera de respirall. Al costat esquerre, hi ha la porta d'entrada del garatge.
A la façana posterior de la masia, hi ha un contrafort que n'assegura l'estabilitat.
Els murs són de maçoenria.

## Història

El mas ja apareix esmentat en la dotació de l'església el 1199 i podria existir des del segle xi.

## Referències

* 1 2 3 4 5 6 «La Vileta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# La Rebolleda (Senyús)

* Per a altres significats, vegeu «La Rebolleda».
La Rebolleda és un antic bosc de roures rebolls del Pallars Jussà situat en el terme municipal de Conca de Dalt, al Pallars Jussà, dins del territori de l'antic terme d'Hortoneda de la Conca, en l'àmbit del poble de Senyús.
Està situat al sud-oest de la Torre de Senyús, al nord dels Rocs de la Torre,. En el seu extrem occidental hi ha l'indret conegut com lo Caragol, i al seu nord-oest s'estén la Solana de la Torre de Senyús. El bosc és en part perdut pels incendis esdevinguts en aquest lloc, tot i que se'n conserva un tros.
# Roperuelos del Páramo

Roperuelos del Páramo és un municipi de la província de Lleó, enclavada en la comarca natural del Páramo Leonés.

## Pedanies del municipi

* Moscas del Páramo
* Roperuelos del Páramo
* Valcabado del Páramo

## Demografia

Evolució demogràfica :
| 1991 | 1996 | 2001 | 2004 |
| 982 | 867 | 771 | 737 |

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Rojdéstveno (Bélgorod)

* Per a altres significats, vegeu «Rojdéstveno».
Rojdéstveno - Рождествено (rus) - és un poble de l'óblast de Bélgorod, a Rússia. El 2010 tenia 1.499 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Royal Flying Corps

El Royal Flying Corps (RFC) fou la branca de l'aire de l'exèrcit britànic durant bona part de la Primera Guerra Mundial. Fou creat el 13 de maig de 1912 com a successor de l'Air Battalion Royal Engineers, el batalló d'aviació del cos d'enginyers de l'exèrcit, la primera unitat d'aviació de les forces armades britàniques. A final de 1912 disposava de 12 globus aerostàtics tripulats i 36 caces biplans. El Royal Flying Corps disposava inicialment de dues branques, una terrestre i l'altra naval, però la Royal Navy, amb prioritats diferents que l'exèrcit de terra, separà oficialment la branca naval l'1 de juliol de 1914, que es convertí en la Royal Naval Air Service (RNAS). L'1 d'abril de 1918, el RFC i el RNAS es tornaren a unir per formar un nou cos, la Royal Air Force (RAF).
# Royal Excelsior Mouscron

El Royal Excelsior Mouscron és un club de futbol belga de la ciutat de Mouscron.

## Història

El club és el resultat de la fusió de l'Stade Mouscron i l'A.R.A. Mouscron el 1964.
* 1922: Fundació i afiliació de l'Association Athletique Mouscronnoise. Fundació de l'Stade Mouscronnois, que s'afilia a la federació el 1925
* 1951: Obtenció del títol de Société Royale dels dos clubs, esdevenint Association Royale Athletique Mouscronnoise i Royal Stade Mouscronnois
* 1964: Fusió dels dos clubs per formant l'Excelsior Mouscron i al cap d'un més en Royal Excelsior Mouscron
* 1976: Fundació del Rapid Club Luingnois, posteriorment anomenat Association Athletique Rapid Club Mouscronnois
* 1990: Fusió del Royal Excelsior Mouscron i del Rapid Club, mantenint el nom del primer.

## Palmarès

* Segona divisió belga de futbol-Ronda final (1):
** 1996

## Futbolistes destacats

* Jonathan Blondel
* Geoffrey Claeys
* Steve Dugardein
* Christophe Grégoire
* Dominique Lemoine
* Emile Mpenza
* Mbo Mpenza
* Luigi Pieroni
* Pascal Renier
* Stefaan Tanghe
* Franky Vandendriessche
* Yves Vanderhaeghe
* Gordan Vidović
* Samir Beloufa
* Stephen Laybutt
* Bertin Tomou
* Marcin Żewłakow
* Michał Żewłakow
* Demba Ba
* Nenad Jestrović
* Ermin Šiljak

## Referències

* ↑ sources : DICTIONNAIRE DES CLUBS AFFILIES A L'URBSFA DEPUIS 1895 - archives URBSFA et Foot 100 asbl

## Enllaços externs

* (francès) (neerlandès) Web oficial
* (anglès) Web a la UEFA
# Rock Pidjot

Rock Pidjot (tribu de la Conception, Mont-Dore, 8 de novembre de 1907 - 23 de novembre de 1990) fou un polític canac de Nova Caledònia. Cap de tribu i fervent catòlic, quan el 1946 fou abolit l'indigenat, que concedia als canacs la ciutadania francesa, va fundar el grup polític l'Union des indigènes calédoniens amis de la Liberté dans l'Ordre (UICALO), de base catòlica i que reclama el sufragi universal per als canacs. El 1951 amb el seu grup participà en la fundació d'Unió Caledoniana (UC), dirigida per Maurice Lenormand, amb el que fou elegit diputat al Consell General el 1953.
El 1956 s'estructurà Unió Caledoniana, de la que en fou nomenat president i Lenormand secretari general. Mercè la llei-marc Defferre de 1956 Nova Caledònia fou reconeguda com a col·lectivitat d'ultramar i el 1957 els canacs van rebre el dret al sufragi universal. Fou membre de l'Assemblea Territorial de Nova Caledònia de 1957 a 1979, i el 1976-1977 en fou president. Alhora, a les eleccions legislatives franceses de 1967 fou elegit diputat a l'Assemblea Nacional Francesa, escó que mantindrà ininterrompudament fins al 1986.
Després del Congrés de Bourail de 1977, es va alinear amb les postures independentistes de les noves generacions (Jean-Marie Tjibaou, Rock Wamytan, etc.), mantenint el seu escó de diputat a les eleccions legislatives franceses de 1981, en les que es va alinear amb el Partit Socialista. El 1985 cedí la presidència d'Unió Caledoniana a Jean-Marie Tjibaou i el 1986 es retirà de la política.

## Enllaços externs

* « ROCH PIDJOT est mort vendredi à l'âge de quatre-vingt-trois ans », L'Humanité, 26/11/1990.
* Fitxa de Rock Pidjot a l'Assemblea Nacional Francesa
# Rock Island (Washington)

Rock Island és una població dels Estats Units a l'estat de Washington. Segons el cens del 2000 tenia 867 habitants.

## Demografia

Segons el cens del 2000, Rock Island tenia 863 habitants, 270 habitatges, i 204 famílies. La densitat de població era de 564,8 habitants per km².
Dels 270 habitatges en un 45,9% hi vivien nens de menys de 18 anys, en un 59,3% hi vivien parelles casades, en un 12,2% dones solteres, i en un 24,4% no eren unitats familiars. En el 18,5% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,2 i el nombre mitjà de persones que vivien en cada família era de 3,66.
Per edats la població es repartia de la següent manera: un 35,7% tenia menys de 18 anys, un 9,8% entre 18 i 24, un 29% entre 25 i 44, un 17,1% de 45 a 60 i un 8,3% 65 anys o més.
L'edat mediana era de 29 anys. Per cada 100 dones de 18 o més anys hi havia 94,7 homes.
La renda mediana per habitatge era de 33.618 $ i la renda mediana per família de 34.408 $. Els homes tenien una renda mediana de 24.773 $ mentre que les dones 19.602 $. La renda per capita de la població era de 14.129 $. Aproximadament l'11,6% de les famílies i l'11,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rock Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Rock Island». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Rock Point

Rock Point (navaho Tsé Nitsaa Deezʼáhí) és una concentració de població designada pel cens dels Estats Units a l'estat d'Arizona. Segons el cens del 2000 tenia 724 habitants.

## Demografia

Segons el cens del 2000, Rock Point tenia 724 habitants, 168 habitatges, i 150 famílies La densitat de població era de 20,3 habitants/km².
Dels 168 habitatges en un 64,3% hi vivien nens de menys de 18 anys, en un 61,9% hi vivien parelles casades, en un 22,6% dones solteres, i en un 10,7% no eren unitats familiars. En el 8,9% dels habitatges hi vivien persones soles l'1,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,31 i el nombre mitjà de persones que vivien en cada família era de 4,63.
Per edats la població es repartia de la següent manera: un 49% tenia menys de 18 anys, un 8,4% entre 18 i 24, un 25,4% entre 25 i 44, un 13,3% de 45 a 60 i un 3,9% 65 anys o més.
L'edat mediana era de 19 anys. Per cada 100 dones de 18 o més anys hi havia 98,4 homes.
La renda mediana per habitatge era de 25.208 $ i la renda mediana per família de 34.500 $. Els homes tenien una renda mediana de 24.671 $ mentre que les dones 26.875 $. La renda per capita de la població era de 8.320 $. Aproximadament el 33,2% de les famílies i el 37% de la població estaven per davall del llindar de pobresa.
El segons el cens dels Estats Units de 2010 el 97,79% dels habitants són nadius americans i l'1,66% blancs.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rock Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Rock Point». American Fact Finder. Oficina del Cens dels Estats Units, 12-01-2010.
# Larry D. Alexander

Larry Dell Alexander (nascut el 30 de maig del 1953) és un artista estatunidenc, escriptor cristià i catequista de Dermott, Chicot County, Arkansas. Va guanyar notorietat amb el retrat familiar de la família Clinton que va lliurar al president Bill Clinton el 1995.

## Primers anys i carrera professional

Alexander va néixer al petit poble rural de Dermott, Arkansas, fill de Robert i Janie Alexander. Larry és el quart de deu germans, i el segon fruit de la unió dels seus pares. El seu pare era camioner, i la seva mare, cosmetòloga. Alexander va començar a dibuixar als quatre anys. Durant la seva infància, mai va rebre formació artística formal, ja que al seu poble no hi impartien classes. Després de graduar-se de la Dermott High School el maig de 1971, Alexander es va mudar a Pine Bluff, Arkansas, on va estudiar Arquitectura i Disseny Residencial a la Arkansas Vocational Technical School (ara Southeast Arkansas College). Més endavant també va estudiar AutoCAD a la Richland College de Dallas, Texas

## Referències

* ↑ Legendary Locals of Grand Prairie. ISBN 978-1-4671-0217-9
* ↑ Larry Dell Alexander (1953–). The Encyclopedia of Arkansas History and Culture
* ↑ «- "Larry Alexander strives to inspire young artists" - Fri. Oct. 20, 1995 - page 1A - Lizabeth Cardenas». Arxivat de l'original el 2019-04-25. [Consulta: 22 maig 2018].

## Enllaços externs

* Larry D. Alexander Arxivat 2017-04-26 a Wayback Machine.. Web oficial
# Lamíac

«Lamíac» té aquests significats:
* Lamíac és el nom dels naturals de Làmia, a Grècia.
* Lamíac fou un conflicte bèl·lic, vegeu Guerres de Làmia o lamíaques.
* Lamíac fou el nom alternatiu del golf Malíac o Melieu.
# La llegenda de Sleepy Hollow

La llegenda de Sleepy Hollow (títol original en anglès: The Legend of Sleepy Hollow), també coneguda com la Llegenda de la vall encantada o la Llegenda del genet decapitat és un conte de terror de l'escriptor nord-americà Washington Irving. El va publicar en la seva col·lecció The Sketch Book of Geoffrey Crayon, Gent. al 1820 mentre vivia a Birmingham (Anglaterra). La història es basa en un conte alemany popularitzat per la població danesa de la Nova York de la postguerra. L'escriptor i filòleg alemany Johann Musäus va editar el conte original en el seu recull de Contes populars dels alemanys, Volksmärchen der Deutschen (1782–1786).
El conte narra la història d'Ichabod Crane al poble d'origen holandès Tarry Town, poble situat en una clotada anomenada Sleepy Hollow cap al 1790. N'Ichabod Crane és un mestre d'escola originari de Connecticut que competeix amb n'Abraham Van Hunt, un brètol, per l'amor de Katrina Van Tassel, la filla de divuit anys de Baltus Van Tassel, un pagès ric del poble. Un vespre de tardor, en sortir d'una festa a casa dels Van Tassel, el cavaller decapitat persegueix n'Ichabod Crane. En Crane desapareix del poble misteriosament i en Van Hunt s'acaba casant amb na Katrina. Segons el conte, el cavaller decapitat és el fantasma d'un mercenari alemany llogat per l'Imperi Britànic que va perdre el cap durant la Guerra d'Independència per culpa d'una bala de canó perduda durant una batalla; també es diu que el mercenari recorre els camins de nit, buscant la batalla i el seu cap perdut. Des de la desaparició de n'Ichabod Crane, en Van Hunt fa cara de saber-ne més que ningú cada vegada que es parla del tema al poble. El conte pressuposa que segurament en Van Hunt és el mateix genet, tot i que mai explícitament.
El poble de Tarry Town es basa en el poble real de Tarrytown.

## Bibliografia

* La llegenda de Sleepy Hollow i altres històries. CCG Edicions. ISBN 978-84-96444-84-3

## Enllaços externs

* Sleepy Hollow Capitalizing on Legend Article de Nicole Neroulias publicat al The New York Times del 28/10/2008. (anglès)
* Conte original alemany, recopilat per J. Musäus. (alemany)
# La llegenda d'un rebel

La llegenda d'un rebel (títol original: F.T.W.) és una pel·lícula estatunidenca dirigida per Michael Karbelnikoff, estrenada el 1994. Ha estat doblada al català. La història va ser coescrita per Mickey Rourke que apareix als crèdits amb el pseudònim de 'Sir' Eddie Cook.

## Argument

Tres joves decideixen atracar un banc de Anaconda, i en la seva fugida deixen un regueró de cadàvers. Després que la policia els acorrali, només un d'ells, una noia, surt amb vida i aconsegueix escapar. Un dur cowboy que acaba de sortir de la presó trobarà a la jove amagada en unes quadres. Ella pren la determinació d'acompanyar-li en el seu camí, i entre ells sorgeix una relació afectiva que es converteix en un tòrrid romanç. Però la policia ha començat una seriosa recerca dels dos.

## Repartiment

* Mickey Rourke: Frank T. Wells
* Lori Singer: Scarlett Stuart
* Brion James: El xèrif Rudy Morgan
* Rodney A. Grant: Bucky Miller
* Aaron Neville: Snake
* Peter Berg: Clem Stuart
* John Enos III: Joe Palmieri
* Mark Pellegrino: El xèrif-adjunt Sommers

## Referències

* ↑ «La llegenda d'un rebel». esadir.cat.
* ↑ «F.T.W.». Allociné.